Աստիճանաբար հասկանալով այլմոլորակայինների լեզուն, Լուզան հասկանում է, որ նրանք ընկալում են ժամանակը որպես մեկ այլ հարթություն և հետևաբար տեսնում են ապագան: Այս շնորհը փոխանցվում է նաև Լուիզային, նրա առաջ հայտնվում են նրա ու չինացի գեներալ Չանի հանդիպման տեսիլքը 18 ամիս անց, որտեղ գեներալը շնորհակալություն է հայտնում Լուիզային իր զանգի համար, որը կարողացավ համախմբել երկրները: Լուիզան ասում է, որ չգիտի նրա հեռախոսահամարը, բայց գեներալը նրան ցույց է տալիս հեռախոսահամարն ու ասում, որ նա արդեն ունի:Այս կերպ, երբ որոշումը այլմոլորակայինների հետ զինված բախում սկսելու ընդունված է, Լուիզան ապագայից արդեն իմանալով գեներալի հեռախոսահամարը, զանգահարում է նրան Չինաստան, ու արտաբերում է նրան վերջինիս մահացած կնոջ խոսքերը, որոնք նա նույնպես հայտնել էր Լուիզային նրանց հանդիպման ժամանակы: Չինաստանը չեղյալ է հայտարարում իր որոշումը, երկրները համախմբվում են ու մասշտաբային հակամարտությունը կանխվում է: